Document ID: 32006D0256

KOMISSION PÄÄTÖS,
tehty 27 päivänä maaliskuuta 2006
päätöksen 2005/758/EY muuttamisesta toisen kerran niiden Kroatian alueiden laajentamiseksi, joilla sovelletaan erittäin patogeenisen lintuinfluenssan esiintymiseen liittyviä tiettyjä suojatoimenpiteitä
(tiedoksiannettu numerolla K(2006) 891)
(ETA:n kannalta merkityksellinen teksti)
(2006/256/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (1) ja erityisesti sen 18 artiklan 7 kohdan,
ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY (2) ja erityisesti sen 22 artiklan 6 kohdan,
sekä katsoo seuraavaa:
(1)
Erittäin patogeenisen lintuinfluenssan epäiltyyn esiintymiseen Kroatiassa liittyvistä tietyistä suojatoimenpiteistä sekä päätöksen 2005/749/EY kumoamisesta 27 päivänä lokakuuta 2005 tehty komission päätös 2005/758/EY (3) hyväksyttiin sen jälkeen, kun kyseinen kolmas maa oli tehnyt komissiolle ilmoituksen epäillystä erittäin patogeenisesta lintuinfluenssan A-viruksen H5-alatyypin esiintymisestä luonnonvaraisissa linnuissa sen alueella.
(2)
Kroatia on raportoinut luonnonvaraisissa linnuissa esiintyneistä uusista tapauksista kyseisessä päätöksessä määritellyn alueen ulkopuolella, ja tämän vuoksi on perusteltua laajentaa tiettyjen tuotteiden tuonnin keskeyttämistä Kroatiasta, jotta katetaan alue, joilla tartuntoja on esiintynyt.
(3)
Päätös 2005/758/EY olisi sen vuoksi muutettava vastaavasti.
(4)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 2005/758/EY liite tämän päätöksen liitteellä.
2 artikla
Jäsenvaltioiden on viipymättä toteutettava tämän päätöksen noudattamiseksi tarvittavat toimenpiteet ja julkaistava kyseiset toimenpiteet. Niiden on ilmoitettava tästä komissiolle viipymättä.
3 artikla
Tämä päätös on osoitettu kaikille jäsenvaltioille.
Tehty Brysselissä 27 päivänä maaliskuuta 2006.

Labels: 17
0
3
6
18